Den negsten Sünndag stunn de Herr Pastur
In sinen swarten Rockelur
Up sine Kanzel wedder dor;
Doch was't, as wenn em sin Tolor
En beten dick un vüllig satt,
As hadd hei in den Bussen wat!
Hüt kanzelt denn mal uns' oll Paster!
»Das Lügen«, seggt hei, »ist ein Laster.
Wir strafen es mit Recht an Kindern
Und geben ihnen derb die Rute.
Was tun wir aber alten Sündern,
Die, überlegt, mit kaltem Blute
Uns in das Angesicht belügen?
Die könn'n die Rute nicht mehr kriegen,
Und Strafe muß doch sein! – In solchen Fällen
Muß man den Lügner an den Pranger stellen.
Schult«, seggt hei, »Swart un Ramelow un Heys'
Un denn ji annern vir, ji sädt,
Von Pird wir in min Wisch kein Red';
›Herr Paster, ne! – dat sünd uns' Gäus'.‹
As freche Lägner staht ji dor!«